open-index/open-wikipedia-markdown huggingface dataset:
Fugu (fisk)

**Fugu** ((japansk: 河豚) er det japanske navnet for japansk kulefisk. Fuguartene lever i Rødehavet, Indiahavet og Stillehavet.

Fugu er en spesiell matrett i Japan. Vanligvis benyttes kulefisker som tilhører slektene *[[Takifugu]]*, *[[Lagocephalus]]* og *[[Sphoeroides]]* eller pinnsvinfisker av slekten *[[Diodon]]*. Fuguen har fått et dårligt rykte på grunn av at den kan være dødelig giftig, men anses likevel om en delikatesse i Japan, trass i at kjøttet iblant beskrives som smakløst og kjedelig. Fugu serveres ofte sammen med ris og kokte ferske grønnsaker.

Giften i en fugu sitter i eggstokkene, leveren og andre innvoller samt i skinnet, og det holder med en dose på mindre en ett milligram for å ta livet av et menneske på mindre enn 20 minutter. I forgiftningstilfeller fra et fugumåltid er imidlertid dosen lavere, og de alvorlige symptomene tar lengre tid på å utvikle seg. Uten pleie dør den forgiftede i løpet av 4 til 24 timer.

Giften som fisken produserer kalles tetrodotoksin, et av verdens kraftigste ikke-proteinbaserte gifter. Tidligere, siden 1958, krevdes det 2–7 års lærlingsskap, fulgt av en eksamen, for å få arbeide som fugukokk for allmenheten. Prøven inneholder også teoretiske deler, som identifikasjon av fiskearter. Fra og med oktober 2012 ble reglene for tillaging av fugu for allmennheten endret, til krav om én dags utdannelse.

## Referanser
Anthony Joshua

**Anthony Joshua** (født 15. oktober 1989 i Watford) er en britisk tungvektsbokser og er tidligere verdensmester i profesjonell tungvektsboksing efter å ha gjenvunnet IBF-, WBO-, IBO- og WBA-titlene i en poengseier over Andy Ruiz den 7. desember 2019. Han hadde tidligere, den 1. juni samme år, mistet dem til Ruiz efter en TKO i syvende runde.

Joshua tok sølvmedaljen under verdensmesterskapet i boksing 2011, der han blant annet slo ut regjerende verdensmester og olympisk mester Roberto Cammarelle.

I 2018 ble han utnevnt til offiser (OBE) av Order of the British Empire for sin innsats for idretten.

## OL-medaljer
*  2012  London - **Gull** i boksing, supertungvekt menn  Storbritannia

## Referanser


## Eksterne lenker
* 
* 
* Profil hos British Amateur Boxing Association.
Yum cha

***Yum cha*** (), også kjent som *Ban ming* (品茗), er et kinesisk måltid. Det kan både være formiddagste eller ettermiddagste, og man drikker kinesisk te og spiser dim sum-retter. *Yum cha* på kantonesisk betyr ordrett «drikke te», mens *ban ming* kan oversettes som «tesmaking».

## Litteratur
**Everything You Want to Know about Chinese Cooking* by Pearl Kong Chen, Tien Chi Chen, and Rose Tseng. Woodbury, New York: Barron's, 1983.
**How to Cook and Eat in Chinese* by Buwei Yang Chao. New York: The John Day Company, 1945.
**Dim Sum: The Delicious Secrets of Home-Cooked Chinese Tea Lunch* by Rhoda Yee. San Francisco: Taylor & Ng, 1977.
**Classic Deem Sum* by Henry Chan, Yukiko, and Bob Haydock. New York: Holt, Rinehart, and Winston, 1985.
**Chinese Dessert, Dim Sum and Snack Cookbook* edited by Wonona Chong. New York: Sterling, 1986.
**Tiny Delights: Companion to the TV series* by Elizabeth Chong. Melbourne: Forte Communications, 2002.
Edith Toreg

**Edith Toreg** (tidligere **Toft Madsen**; født 12. juli 1921 i Aalborg, Danmark, død 19. juni 2003 i Oslo), var dokumentar- og spillefilmklipper. Fra 1964 til 1988 klippet hun til sammen 28 spillefilmer, hvorav 25 filmer var norskproduserte.

## Liv og virke
Startskuddet for Edith Toregs filmkarriere var da hun på slutten av 1930-tallet gikk på  kveldskurs i film med den danske filminstruktør og filmteoretiker Theodor Christensen.

I 1940-årene bistod hun sin første mann Jørgen Roos i hans arbeid med ekperimental- og dokumentarfilm. Hun bidrog som assistent og statist i tillegg til manusarbeid, klipping og lydopptak. For dette arbeidet ble hun ikke kreditert. I perioden 1953–1956 arbeidet hun som freelance klipper og var delvis tilknyttet Minerva-film.

I 1957 flyttet hun til Oslo og arbeidet som klipper for Norsk dokumentarfilm (1957–1962), freelance oppdrag for ABC-film (1964–1966) og med kortfilm for Norsk Film as (1963). Hun var ansatt i NRK fra ca. 1967–1969.

Etter tre år tilbake i Danmark frem til 1972, hvor hun arbeidet Athena film i København og Magica Film Produksjon i Århus, flyttet Edith Toreg tilbake til Oslo permanent. 

I perioden 1957–1988 klippet hun 28 spillefilmer og en rekke dokumentarer og kortfilmer. Flesteparten av spillefilmene klippet hun i Norge, hvor hun også var mentor for flere prominente filmarbeidere.

Edith Toreg var engasjert i Oslo Filmklubb fra starten i 1960 og frem til 1965, og var formann i filmklubben i 1963. Hun bidrog med erfaringer hun hadde fra da hun var med å starte filmklubb i København.

## Familie
Edith Toreg var gift tre ganger, med Jørgen Roos fra 1939, med Arnljot Berg fra 1957 og med Svein Toreg fra 1964. Hun er følgelig også kjent under navnene Edith Roos og Edith Berg.

Hun fikk tre barn: filmfotografen Peter Roos, filmklipperen Anne Vinterberg og billedkunstneren Merete Berg Toreg, som også har arbeidet som grafisk designer.

## Filmografi – spillefilm
* 1988 *[[Begynnelsen på en historie]]*
* 1986 *[[Nattseilere]]*
* 1982 *[[Carl Gustav, gjengen og parkeringsbandittene]]*
* 1982 *[[Engler i sneen]]*
* 1982 *[[Løperjenten]]*
* 1980 *[[Sådan er jeg osse]]*
* 1979 *[[Rallarblod]]*
* 1978 *[[Formynderne]]*
* 1978 *[[Operasjon Cobra]]*
* 1977 *[[Den allvarsamma leken (1977)|Den allvarsamma leken]]*
* 1976 *[[Reisen til Julestjernen]]*
* 1976 *[[Oss (film)|Oss]]*
* 1976 *[[Vårnatt]]*
* 1976 *[[Kjære Maren]]*
* 1975 *[[Streik!]]*
* 1975 *[[Faneflukt (film)|Faneflukt]]*
* 1974 *[[Kimen]]*
* 1973 *[[Brannen]]*
* 1973 *[[Ragnarock]]*
* 1970 *Tell it like it is* (DK)
* 1970 *Leonardo’s Last Supper* (DK)
* 1969 *[[Psychedelica blues]]*
* 1968 *[[Det største spillet]]*
* 1966 *[[Afrikaneren]]*
* 1965 *[[Stompa forelsker seg]]*
* 1965 *[[Equilibrium – Det er meg du skal elske|Equilibrium]]*
* 1965 ''De kalte ham'' ''skarven''
* 1964 *[[Marenco]]*

## Annet
* 1982–1983: Manuskriptstøtteutvalget for film
* 1979: Tildelt Oslo Bys kulturstipend

## Referanser


## Litteratur
* *Filmen i Norge*, Ad Notam Gyldendal 1995
## Eksterne lenker
*
Tigre

**Tigre** kan vise til:

*Flertall av tiger – et stort kattedyr

## Steder
*Tigre (elv) – ei sideelv til Amazonas i Peru
*Tigre (Buenos Aires) – en by i provinsen Buenos Aires i Argentina
*El Tigre (Venezuela) – en by i Venezuela
*Tigray (region) (også skrevet *Tigre*) – en region i Etiopia

## Folkegrupper og språk
*Tigre (folk) – etnisk gruppe i Eritrea og Sudan
*Tigré – et språk som snakkes i Eritrea og Sudan
*Tigrinja-tigré – etnisk gruppe i Eritrea og Etiopia
*Tigrinja (språk) – et språk som snakkes i Eritrea og Etiopia
London Stock Exchange Group

**London Stock Exchange Group plc** er et britisk finansselskap som eier London Stock Exchange, Borsa Italiana, FTSE Group og LCH.Clearnet. Selskapet ble dannet i 2007 og har som formål å eie og drive børser og markedsplasser for verdipapirer. Selskapet har 1&nbsp;545 ansatte (2010) og hovedkontor på Paternoster Square i City of London.

## Eksterne lenker
*
Blessed Are the Believers

**«Blessed Are the Believers»** er en amerikansk sang, skrevet av Charlie Black, Rory Bourke og Sandy Pinkard. Den ble spilt inn av Anne Murray og utgitt på singlen Capitol 4987 i februar 1981. Det var den første singleutgivelsen fra hennes album *[[Where Do You Go When You Dream]]*. Produsent var Jim Ed Norman. B-siden var «Only Love».

Singlen kom til å bli Murray sjette nummer én på den amerikanske countrylisten.

## Norsk versjon
Marit Vollen har skrevet en norsk tekst. Den norske tittelen er «Takk til alle som drømmer». 

### Innspilling
*2 + 2 + 2 med Laila Holm. Utgitt på LP-albumet *Happy Country* (Arco Records ARL&nbsp;3104) i 1984.

## Listeplasseringer

## Referanser
Hongshao rou

**Hongshao rou** (kinesisk: 红烧肉) er en svinekjøttsrett fra Kina. Den tillages med kjøtt fra svinemage kombinert med ingefær, hvitløk, aromatiske krydder chilipepper, sukker, lys og mørk soyasaus og risvin.

Mange kinesiske provinsen har lett forskjellige versjoner av retten, men den hunanesiske (som ofte presenteres som «familien Maos manér» ()) og som en av formann Maos favorittretter, serveres i mange Hunan-restauranter i hele Kina som spesieliserer seg i «Mao-kjøkkenet». Rettens popularutet har fått Hunans provinsregjering til å kodifisere resepten, og der forsøkes det knesatt at kun griser av den rase som er fra Ningxiang kan brukes i autentisk *hongshao rou*.
 
## Referanser
Rio Negro-broen

**Rio Negro-broen** (portugisisk: ) er ei bru over elva Negro ved Manaus i delstaten Amazonas i Brasil. Brua er ei skråkabelbru og er  meter lang. Den ble åpnet 24. oktober 2011.

Brua knytter sammen Manaus i nord med byen Iranduba på sørsida av elva, og ligger bare 11 km fra der hvor Rio Negro munner ut i Amazonas. Rio Negro er på sine steder opptil 20 kilometer bred, men smalner her mellom høye elvebredder til rundt 2,7 km, og muliggjør dermed en brukryssing på dette stedet.

Seilingshøyden er avhengig av vannstanden i elva, men vil normalt ligge mellom 55 og 70 meter, noe som er tilstrekkelig selv for havgående skip. Brua har fire kjørefelt, samt separate sykkel- og gangveier på begge sider. Inn mot brua er det bygget 7,4 kilometer nye tilfartsveier.

Brua kostet 1,099 milliarder real (ca. 3 milliarder NOK) å bygge, og er den dyreste brua som er bygget i Brasil, regnet etter pris per meter.

## Referanser
Göran Lindberg

**Göran Lindberg** (født 1946) er en svensk tidligere politiembedsmann og dømt serievoldtektsmann. 

Lindberg var rektor for Polishögskolan fra 1989 til 1997 og lenspolitimester i Uppsala län fra 1997 til 2006. 

I 2010 ble han arrestert og siktet for en rekke seksuelle overgrep. Han ble dømt til 6 års fengsel og sonet straffen på Saltviksanstalten. 

Arrestasjonen av Lindberg fikk stor oppmerksomhet i media, fordi Lindberg i årevis hadde framstått som den drivende kraften innen det svenske politiet i saker som gjaldt kjønnsdiskriminering, seksuell trakassering og vold mot kvinner. Da han ble arrestert arbeidet han i Rikspolisstyrelsen som det svenske politiets rådgiver innen likestilling og etikk i et internasjonalt perspektiv.

## Referanser
Polishögskolan

**Polishögskolan** (PHS) er en høyskole i Sverige som utdanner politifolk. Utdannelsen kvalifiserer for å søke jobb som politiassistent, som er nybegynnerstillingen i det svenske politiet. Ettersom det er en praktisk utdannelse gir den ingen akademisk eksamen/tittel.
 
## Rektorer
* 1984–1988: Bo Nilsson
* 1989–1997: Göran Lindberg
* 2001–2007: Birgit Hansson
* 2007–2012: Ebba Sverne Arvill
* 2012– : Doris Högne Rydheim

## Eksterne lenker
* Polishögskolan
Stigerate

**Stigerate** (engelsk: **rate of climb** (**RoC**)) eller vertikalhastighet er et luftfartøys endring av høyde, målt i enten fot per minutt (ft/min) eller meter per sekund (m/s) i forhold til jordoverflaten.

Fot per minutt er mest vanlig på kommersielle fly i dag, mens meter per sekund anbefales av den internasjonale organisasjonen for sivil luftfart (ICAO). Meter per sekund blant annet vanlig på moderne europeiske glidefly, eldre tyske fly og mange russiske jagerfly.

I fly er det interessant å vite om flyet mister høyde eller stiger. Dette er spesielt viktig i seilfly der det er viktig å benytte områdene der vinden blåser oppover. Selv om det er mulig å se på høydemåleren at høyden øker, vil variometeret/stigehastighetsmåleren/vertikalhastighetsmåleren reagere mye fortere og gir en god angivelse på stig eller synk.

I fly med instrumenter i fot angis stig og synk i antall 1000 fot/minutt. I fly med instrumenter i meter angis stig og synk i antall meter/sekund.

Instrumentet måler forandringer i statisk trykk. Det kommer fra små åpninger i en eller begge sider av flyet.
Inntektsgrunnlag

**Inntektsgrunnlag** er et nøkkelbegrep for beregning av forskjellige ytelser fra Folketrygden. Inntektsgrunnlaget fastsettes etter forskjellige regler avhengig av ytelsene, som arbeidsavklaringspenger (AAP) og uførepensjon.

Arbeidsavklaringspenger utgjør 66 prosent av inntektsgrunnlaget. Størrelsen på arbeidsavklaringspengene er blant annet avhengig av
*tidligere inntekt
*forsørgelse av barn
*eventuelle andre ytelser fra folketrygden
*om arbeidsevnen er nedsatt med minst halvparten før fylte 26 år
*yrkesskade eller -sykdom.

Sykepenger beregnes på grunnlag av sykepengegrunnlaget. Dagpenger under arbeidsløshet på grunnlag av dagpengegrunnlaget.

Lønnsinntekter over 6G teller normalt ikke med i beregningene av ytelser fra folketrygden. Fra 1. mai 2012 er G 82&nbsp;122 kroner. Inntekter over 492&nbsp;732 kroner regnes altså ikke med.

## Referanser


## Eksterne lenker
* Lov om folketrygd (folketrygdloven).
Tony Abbott

**Anthony John «Tony» Abbott** (født 4. november 1957 i London) er en australsk politiker som var statsminister i Australia fra 2013 til 2015. Han var leder i sentrum-høyre-partiet Liberal Party of Australia. Før han ble statsminister var han opposisjonsleder i Representantenes hus. Abbott ledet Liberal Party til seier i valget 7. september 2013, men ble 14. september 2015 felt av sin egen parlamentsgruppe.

Avbrutt av sine perioder i regjering, satt Abbot i parlamentet fra 1994 frem til 2019, da han tapte setet mot Zali Steggall. I regjeringen til John Howard hadde han flere ministerposter. Fra 1998 til 2003 var han leder for arbeidsdepartementet, under skiftende navn. Fra 2003 til 2007 var han helse- og aldringsminister. Han tok over som leder av partiet i 2009 etter Malcolm Turnbull. Han vant lederstriden med 42 stemmer mot Turnbulls 41. I september 2015 utfordret Turnbull partileder og statsminister Abbott. Turnbull vant med 54 stemmer, mot 44 for Abbott.

Abbot ble i 2020 utnevnt til *companion* av Order of Australia.

## Referanser


## Eksterne lenker
* 
* 
*
Nordnorsk Kunstnersenter

**Nordnorsk kunstnersenter** er Nord-Norges regionale senter for samtidskunst. Senterets formål er å skape interesse for og styrke billedkunst og kunsthåndverk i landsdelen gjennom regional og internasjonal orientering. 

I Svolvær arbeider Nordnorsk kunstnersenter med et skiftende utstillingsprogram, samt salg av kunst og kunsthåndverk fra regionen. På Svinøya driftes Kunstnerhuset Svolvær, en gjestekunstnerbolig. Annet hvert år arrangeres den Lofoten internasjonale kunstfestival LIAF. Kunstbiennalen ble slått sammen med Nordnorsk kunstnersenter i 2009. Kunstnersenteret arbeider i tillegg med utstillinger og kunstprosjekter andre steder i Nord-Norge. 

Nordnorsk kunstnersenter, som ble etablert av Nord-Norske Bildende Kunstnere (NNBK) og Norske kunsthåndverkere Nord-Norge (NKNN) i 1979, er en sentral aktør i nordnorsk kunstliv og en faglig ressurs for kunstnere og publikum, offentlige og private aktører. Nordnorsk kunstnersenter inngår i den nordnorske kulturavtalen.

Senteret mottar driftsstøtte fra Kulturrådet, Nordland fylkeskommune, Troms og Finnmark fylkeskommune samt vertskommunen Vågan kommune.

I perioden 1995 til 2016 hadde Nordnorsk kunstnersenterstatus som knutepunktsinstitusjon, med driftstilskudd fra Kulturdepartementet. Knutepunktordningen ble avviklet i 2016.

Nordnorsk kunstnersenter er medlem av Kunstsentrene i Norge (KiN).

## Referanser


## Eksterne lenker
* Nordnorsk Kunstnersenter
*Nordnorsk Kunstnersenter: Om NNKS (besøkt 9. november 2018)
Sighvats þáttr skálds

**Sighvats þáttr skálds** («Tåtten om Sigvat skald») er en tått, en kort islendingesaga fra 1200-tallet. Historien foregår i Norge, Götaland og England ca 1015-1045 og handler om skalden Sigvat Tordsson: hans reiser, hans kvad og hans vennskap med de norske kongene. Sagaen har blitt beskrevet som «kapitler, som er samlet fra sagaerne om kong Olaf den Hellige».

Det skal ha eksistert en egen saga om Sigvat, men den er tapt. Denne, foreliggende teksten er basert på en samling av opplysninger om Sigvat fra andre sagaer, og er derfor preget av gjentagelser.

## Referanser
Ármanns saga ok Þorsteins gála

**Ármanns saga ok Þorsteins gála** («Sagaen om Ármann og Torstein») er en relativt nyskrevet islendingesaga fra 1600-tallet, skrevet av presten og forfatteren Jón Þorláksson (ca. 1643-1712). Historien foregår i Norge, Island og Bjarmeland på 900-tallet og «er skrevet i slutningen af det 17. årh. efter et forlæg fra 1637, nemlig de oprindelige Ármanns rímur af Jón Guðmundsson lærði (1574-1659). Sagaen er skrevet i stil med de yngre fornaldersagaer; rímurdigteren har benyttet enhver mundtlig tradition». Sagaen ble tatt med i Guðni Jónssons utgave av sagaer i 1947.

## Referanser
Jón Þorláksson á Bægisá

**Jón Þorláksson á Bægisá** (født 1744, død 1819) var en islandsk prest, forfatter og oversetter. Han oversatte blant annet Christian Braunmann Tullin, John Milton og Alexander Pope til islandsk, og skrev noen egne tekster. 
## Kilder
* Jón R. Hjálmarsson: *Með þjóðskjáldum við þjóðveginn*. Reykjavík 2004, s. 80–84
* Kristján Eiríksson og Sigurborg Hilmarsdóttir: *Bókastóð. Ágrip af íslenskri bókmenntasögu*. Reykjavík, 1999, s. 83
Yuanyang (drikk)

**Yuanyang** (kinesisk: 鴛鴦, pinyin: *Yuānyāng*, eller, på kantonesisk, **Yuenyeung**) er en i Hongkong svært populær leskedrikk som også er blitt spredt til andre større byer i Kina og Sørøstasia. Yuanyang betyr mandarinand, som i Kina er billedliggjørelsen av en bestående og vellykket forening av motsetninger, i dette tilfellet mellom svart te og kaffe, med tilsetning av kondensert melk og, dersom man drikker den kald, is.
Suanmeitang

**Suanmeitang** (tradisjonell kinesisk: 酸梅湯, forenklet kinesisk: 酸梅汤, pinyin: *Suān méi tāng*, jyutping: *Syun1 mui4*2 tong1*) er en tradisjonsrik kinesisk drikke laget av sure plommer (fra røkte kinesiske plommer), kandissukker og andre ingredienser som for eksempel søt osmanthus. De sure plommene gjør at *suanmeitang* er lett saltet i tillegg til å være søt og temmelig sur.

Den er særlig populær om sommeren, ettersom den anses å fremme avkjøling av kroppen. Den tillegges også en mildt positiv helseeffekt.

*Suanmeitang* har eksistert i det minste siden Songdynastiets tid (960&ndash;1279); det er også kjent en variant kalt «hvit suanmeitang» (白酸梅汤) under Yuandynastiet (1271&ndash;1368&nbsp;CE). Den oppskrift som er blitt stående skal ha blitt utviklet etter ønske fra Qianlong-keiseren under Qing-dynastiet. Den var først vanlig i keiserhoffet, men ble popularisert da en borger av Hebei skapte og produserte merket *Xinyuanzhai* (信远斋). Siden 1980-årene masseproduseres drikken.
Ármanns saga in yngri

**Ármanns saga in yngri** («Den yngre saga om Armann») eller **Ármanns saga ok Dalmanns** er en nyskrevet «islendingesaga» fra ca 1800, skrevet av Halldór Jakobsson (1735-1810) «over materiale fra Ármanns saga ok Þorsteins gála». Historien foregår i Norge, Island og Bjarmeland i landnåmstiden.  Sagaen ble tatt med i Guðni Jónssons utgave av sagaer i 1947.

## Referanser
Gorelord

**Gorelord** er et «enmannsband» fra Oslo som siden 1999 har laget og spilt musikk innen sjangeren death metal. Gorelord styres av Frediablo fra det amerikanske bandet Necrophagia. Fordi han spiller alle instrumentene selv, opptrer han ikke live, men spiller inn låtene i eget musikkstudio. Gorelord kom med sitt første musikkalbum i 2001: *Force Fed On Human Flesh*. 

Frediablo er også medlem av Wurdulak, Hemnur, Soul Forsaken, Ave Sathanas, Blodkrig og Svartpest.

## Albumutgivelser
### Egne album
* 2001: *Force Fed On Human Flesh*
* 2002: *Zombie Suicide Part: 666*
* 2006: *Norwegian Chainsaw Massacre*

### Samarbeidsalbum
* 2009: *Creature Feature - split* (2009)
* 2009: *Creature Feature - split 2*

## Eksterne lenker
*
Choujiu

**Choujiu** (kinesisk: 稠酒, pinyin: *Chóujiǔ*) er en fermentert kinesisk alkoholholdig drikke brygget på klebrig ris. Den er svært tykk og har melkehvit farge.  

*Choujiu* er en meget gammel variant av kinesisk risvin, og kan meget vel være den eldste av alle kinesiske viner, eller rettere sagt risbrygg. Den kan spores tilbake tilk Tangdynastiets tid, da den ble priset av den vindrikkende dikter Li Bai.

Drikken ble tidligere kalt *laoli* (醪醴, *láolǐ*) eller *yujiang* (玉浆, *yùjiāng*).

I moderne tid er byen Xi'an kjent for sin *choujiu*.

## Referanser
Strand Kajakk-Klubb

**Strand Kajakk-Klubb** (stiftet 28. februar 1936) er en padleklubb fra Strand i Bærum, som i 2020 hadde ca. 550 medlemmer.

Hovedaktivitetene er flattvann konkurranse og turpadling.

## Kjente medlemmer
*Robert Petterson (NM-gull og VM-plasseringer i 1950-årene).
*Andrew Sheriff (nordisk mester individuelt 1986).
*Andreas Gjersøe (VM-bronse 1998).
*Robby Roarsen (VM-bronse 1998).
*Hege Brannsten (Norges beste kvinnelige padler i flere år i 1990-årene).
*Hege Blichfeldt Sheriff (NM-gull individuelt og flere deltagelser i VM og OL i 1980-årene).
*Lisa Sheriff (bronse VM-maraton og mange NM-gull på 2000- og 2010-årene)
*Morten Minde (U23 VM-gull i maratonpadling 2011)
*Mira Verås Larsen (OL-deltaker 2012).
*Mathias Hamar (bronse EM-maraton og verdenscupseier 2014)
*Karl Anders Sletsjøe (junior europa- og verdensmester 2011)

## Eksterne lenker
*
Murrumbateman

**Murrumbateman** er en by i Southern Tablelands i New South Wales i Australia. Den befinner seg på Barton Highway, omkring 30 kilometer nordvest for Canberra, og er en del av Yass Valley Shire. Den hadde .

## Referanser
Baby, You’re a Rich Man

**«Baby, You're a Rich Man»** er en sang av The Beatles som ble skrevet av Lennon/McCartney. Sangen ble først utgitt 7. juli 1967 som B-side til gruppens 15. britiske singel *[[All You Need is Love]]*. Samme singel ble utgitt ti dager senere i USA. 27. november samme år ble «Baby, You're a Rich Man» inkludert på det amerikanske albumet *[[Magical Mystery Tour (album)|Magical Mystery Tour]]*.

## Bakgrunn

John Lennon og Paul McCartney hadde hver sine uferdige sanger. Lennon hadde en som midlertidig het «One of the Beautiful People»; som da ville utgjøre versene. McCartney hadde refrenget, og disse to melodistubbene ble koblet sammen i en og samme sang. Lennons del av sangen hadde sin inspirasjon fra alle avisartiklene som handlet om den voksende skaren av hippier som i media ble kalt «the beautiful people». Ellers la de inn ordspillet «naturally» som ble til «natural E». Sangen kan tolkes som en sang til manageren Brian Epstein, fordi det nevnes i sangen "keep all your money in a big brown bag". Etter The Beatles' konserter, brukte Epstein å ta med seg pengene i en brun pose. I siste vers kan du høre Lennon syng "Baby you're a Rich Fag Jew", fordi Epstein var homofil. Epstein døde senere samme år.

## Innspilling

Gruppen festet sangen til teip 11. mai 1967 i Olympic Sound Studis i London, og dette var også den første innspilling som The Beatles gjorde i sin helhet (inkludert innspilling og remiksing) utenfor Abbey Road Studios. Forøvrig var dette også første låt de spilte inn med tanke på den fremtidige filmen *[[Yellow Submarine (film)|Yellow Submarine]]*. Men før den tid ble den valgt ut som B-side singel. De spilte inn tolv tagninger, og Lennon trakterte blant annet en clavioline som var en slags forløper til synthesizer. Mick Jagger var tilstede i studio, og på teipboksen står det «The Beatles + Mick Jagger?» Siden spesielt avslutningen bød på allsang, er det ikke usannsynlig at han også ble med. I versene veksler Lennon mellom å synge i vanlig toneleie og falsett. Av de som ble med på harmonivokal, er det spesielt McCartneys stemme som skiller seg ut.

### Musikere og instrumenter

*John Lennon: piano, clavioline, harmonivokal, vokal
*Paul McCartney: piano, bass, harmonivokal
*George Harrison: elektrisk gitar, håndklapp, harmonivokal
*Ringo Starr: trommer, håndklapp, tamburin, maracas
*Eddie Kramer: vibrafon
*Mick Jagger: harmonivokal

### Yellow Submarine lydspor

I 1999 kom *[[Yellow Submarine Soundtrack]]* ut. «Baby, You're a Rich Man» var blant de 15 sangene som ble med. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.

## Referanser


## Eksterne lenker
* Sangteksten (presentert på The Beatles' offisielle webside.
Viola bastarda

**Viola bastarda** er et strykeinstrument i bassregisteret som var i aktiv bruk på 1500- og 1600-tallet. Det har likheter med viola da gamba, men har en lengre resonanskasse.

Instrumentet var konstruert for å spille svært virtuose komposisjoner med stor grad av improvisasjon i en stil som også ble kalt *viola bastarda*. Kjennetegn ved denne stilen var at en polyfon komposisjon ble redusert til én linje, samtidig som den originale komposisjonens spennvidde ble beholdt. Musikeren la til variasjoner, improvisasjoner og ny kontrapunkt. Stilens hadde sitt høydepunkt i Italia tiårene rundt århundreskiftet 1500- 1600-tallet. Francesco Rognoni, en betydningsfull komponist av variasjonsverk, uttrykte at selv om det var mulig å spille viola bastarda-teknikker på en rekke instrumenter, som orgel, lutt og harpe, var det gambe som var denne teknikkens «dronning» på grunn av instrumentets fleksibilitet og store spennvidde. Rognoni skriver at standardstørrelsen på en viola bastarda lå mellom tenorgambe og violone (bassgambe), noe som betyr at instrumentet kan være beslektet med den engelske *[[division viol]]*.

Michael Praetorius grunngav navnet med at instrumentet var *«en blanding [bastard] av alle stemmer siden den ikke var bundet til én stemme alene, …»*

## Referanser
F91 Dudelange

**F91 Dudelange** er en fotballklubb fra Dudelange i det sørlige Luxembourg.

Klubben ble etablert i 1991 da de tre klubbene Alliance Dudelange, Stade Dudelange og US Dudelange ble fusjonert. Alle disse tre klubbene hadde tidligere vunnet enten den nasjonale serien eller cupen tidligere, men ble slått sammen for å sikre et bedre sportslig og økonomisk fundament.

Klubben deltok i Mesterligaen for første gang i 2005/2006-sesongen, da de gikk videre fra første kvalifiseringsrunde etter å ha slått det bosniske laget Zrinjski Mostar i første runde, men slått ut av Rapid Wien i andre runde.

I Europaligaen i fotball for menn 2010/11 ble de slått ut i første kvalifiseringsrunde av det danske laget Randers FC.

I Mesterligaen 2012/2013 gikk de videre fra første kvalifiseringsrunde etter å ha slått ut SP tre Penne fra San Marino og gikk sensasjonelt videre til tredje kvalifiseringsrunde etter å ha slått ut det østerrikske laget Red Bull Salzburg, I trede runde møter de det slovenske laget NK Maribor.

## Europaspill

* Videre på bortemålsregelen

## Eksterne lenker
* Klubbens offisielle nettsider
Crystal Bridges Museum of American Art

**Crystal Bridges Museum of American Art** er et kunstmuseum i Bentonville i Arkansas i USA.

Crystal Bridges Museum of American Art ble grunnlagt og finansiert av Walton, eierfamilien til Walmart. Den drivende kraften var Alice Walton, datter av Walmarts grunnlegger Sam Walton. Museet åpnet i november 2011. Det ligger i utkanten av Bentonville og er tegnet av Moshe Safdie.

Museets samlinger omfatter amerikansk kunst fra 1600-tallet til dagens dato.

## Bilder

Fil:Stuart-george-washington-constable-1797.jpg|Gilbert Stuart: *George Washington*
Fil:Asher Durand Kindred Spirits.jpg|Asher Brown Durand: *Kindred Spirits*
Fil:Sargent - Robert Louis Stevenson and His Wife.jpg|John Singer Sargent: *Robert Louis Stevenson and His Wife*
Fil:The-Art-Student-(or-Portrait-of-James-Wright)-large.jpg|Thomas Eakins: *The Art Student (James Wright)*
Fil:Asher Durand Kindred Spirits.jpg| Asher Brown Durand: *Kindred Spirits* (1849)
Fil:Sargent - Robert Louis Stevenson and His Wife.jpg|John Singer Sargent: *Robert Louis Stevenson and His Wife (1885)
Fil:GW Bellows Aushubarbeiten bei Nacht 1909.jpg|George Bellows: *Excavation at Night* (1908)
Fil:Benjamin rand.jpg|Thomas Eakins: *Portrait of Professor Benjamin Rand* (1874)
</gallery>

== Referanser ==
<references />

== Eksterne lenker ==
* 
* [http://www.nytimes.com/2011/06/17/arts/design/alice-walton-on-her-crystal-bridges-museum-of-american-art.html?ref=arts Carol Vogel: *A Billionaire’s Eye for Art Shapes Her Singular Museum* i *New York Times'' 16. juni 2011]
Siril Helljesen

**Siril Helljesen** (født 1978) er en norsk dressurrytter.

## Sommer-OL 2012
Med hesten Dorina kvalifiserte hun seg for deltakelse i Sommer-OL 2012, som eneste norske hestesportsutøver.

Helljesen og Dorina havnet på 31. plass. Det var akkurat én plass for dårlig til å gå videre i konkurransen. 32 ryttere går videre, men den innlagte lagkonkurransen gjorde at to dårligere plasserte ryttere gikk videre på bekostning av Helljesen.

## Klubbmedlemskap
Siril Helljesen er medlem av Råde og Onsøy Rideklubb.

## Familie
Siril Helljesen er datter av journalisten Geir Helljesen.

## Referanser


## Eksterne lenker
* 
*  Profil på Norges Rytterforbunds nettsider
*  Profil på fei.infostradasports.com (Det Internasjonale Hestesportforbund)
*  Video av Helljesen på Oslo Horse Show
*  Bilder  på www.eurodressage.com
Ísleifs þáttr byskups

**Ísleifs þáttr byskups** («Tåtten om Isleif biskop») er en tått, en kort islendingesaga fra 1200-tallet, eller kanskje egentlig en biskopsaga. Historien foregår i Norge og på Island i årene 1025-1056 og handler om Ísleifur Gissurarson som i 1056 ble den første biskopen på Island og ved Skálholt. Sagaen har blitt beskrevet som «a brief but entertaining story about the journey undertaken by Ísleifr in order to propose marriage to Dalla Þorvaldsdóttir from Ásgeirsá in Víðidalr.»

Isleif var fosterfar/lærer til Jón Ögmundsson som i 1106 ble den første biskop i Hólar, og den korte sagaen avsluttes med Jóns ord om fosterfaren: «'Saa var min Fosterfader Islejf Bisp, han var den fagreste og forstandigste af alle', og naar saa de, han talte med, sagde: 'Hvor kommer du nu til at tænke paa ham?' svarede han: 'Han rinder mig altid i Hu, naar jeg hører tale om gode Mænd, thi om ham véd jeg, at han var det.'»

Tåtten er kjent fra Flateyjarbók, hvor den er skrevet inn i Olav den helliges saga.

## Referanser
Biskopsaga

**Biskopsaga** (norrønt *Biskupa sögur*) er en sjanger innenfor den islandske sagalitteraturen. Biskopsagaene ble skrevet i perioden ca 1200-1350 og skildrer personer og hendelser fra perioden ca 1000-1340. Flere av tekstene kan derfor oppfattes som *samtidssagaer* med en kortere historisk avstand til stoffet enn f.eks. islendingesagaene . Den eldste av biskopsagaene er *[[Þorláks jærtegn]]* (*Jarteinabók Þorláks byskups*) fra 1199. 

## Inndeling
Tekstene kan inndeles i to grupper tematisk: 
* helgenvita (*[[hagiografi]]er*) om islandske personer som ble erklært som helgener, slik som *[[Þorláks sögur helga]]* og *[[Jóns saga helga]]*.
* andre biografier og historieframstillinger, slik som *[[Hungrvaka]]* og *[[Soga om biskop Laurentius|Lárentíus saga]]*. *[[Kristnisaga]]*, som skildrer misjons- og kristningstiden på Island - og ikke egentlig biskopvita, regnes også vanligvis blant biskopsagaene.

Tekstene kan også grupperes i to etter hvilket bispedømme som skildres: 
* *[[Þorláks sögur helga]]* var den første av sagaene som ble skrevet om biskopene ved Skálholt, og den ble fulgt av *[[Hungrvaka]]* - som skildret de fem første biskopene, og deretter *[[Páls saga byskups]]* og *[[Biskop Arnes saga|Árna saga biskups]]*, som samlet dekker historien fra 1106 til 1291. 
* For biskopene ved Hólar begynner det med *[[Soga om Jon den heilage|Jóns saga helga]]*, om den første biskopen Jón Ögmundsson, men ellers er ikke historien fortalt like ubrutt her som for Skálholts vedkommende. *Hungrvaka* dekker noen perioder, og en fortsettelse finnes i *[[Guðmundar saga helga]]*.

Sjangeren fikk sitt navn da en trykt utgave av tekstene ble utgitt i to bind i København 1858–78. I tillegg til middelaldertekstene inneholder denne utgaven også korte biografier om de siste katolske biskopene på Island, og disse tekstene er skrevet i perioden 1575-1675.

Tekstene er gitt ut på ny i serien *Íslenzk fornrit*; bd XV-XVII. Et utvalg på to sagaer - *[[Soga om Jon den heilage|Jóns saga helga]]* og *[[Soga om biskop Laurentius|Lárentíus saga]]* - er oversatt til norsk og utgitt i sjette bind av bokverket *Den Norrøne litteraturen* (1961-63).

## Referanser
Nexen

**Nexen Inc.** var et kanadisk oljeselskap med global oppstrømsvirksomhet, bl.a. i Nordsjøen (inklusive norsk sokkel), Colombia, Mexicogolfen samt involvert i oljesand-utvinning i Canada. Selskapet ble etablert i 1969 under navnet **Canadian Occidental Petroleum Ltd.**, senere endret til **Nexen Inc.**, men ble i 2012 kjøpt opp av det kinesiske oljeselskapet CNOOC for 15,1 milliarder amerikanske dollar.

## Virksomhet i Norge
Nexen opprettet et norsk datterselskap, **Nexen Eploration Norge AS**, i 2005. Året etter ble selskapet prekvalifisert som rettighetshaver og operatør på norsk sokkel. I 2007 etablerte selskapet kontor i Stavanger, med Nancy Foster som daglig leder.  I 2009 hadde kontoret 30 ansatte. Selskapet boret to opererte letebrønner på norsk sokkel som begge var tørre: PL419 «Brand»-prospektet i Nordsjøen i 2010 og PL434 «Ronaldo»-prospektet i Norskehavet i 2011. I mai 2011 ble det meldt om at selskapet ønsket legge ned sitt kontor i Norge. Selskapet hadde i perioden 2006 til 2010 tapt 1,6 milliarder kroner før skatt tilsvarende 454 millioner kroner etter skatt. I november 2011 kjøpte Premier Oil tre av Nexens gjenværende lisenser på norsk sokkel for 5,5 millioner amerikanske dollar.

## Referanser


## Eksterne lenker
*
Entreprenørskolen

**NTNUs Entreprenørskole** (**NSE**) er et toårig masterstudium i teknologi og entreprenørskap ved Norges teknisk-naturvitenskapelige universitet (NTNU). Hvert kull består av ca. 35 studenter med ulik teknologisk, realfaglig eller samfunnsvitenskapelig bakgrunn som jobber i team for å kommersialisere et teknologi- eller kunnskapsbasert prosjekt.

NSE visjon er å utdanne de beste forretningsutviklerne i verden, og formålet er todelt:

# Tilby et toppmoderne utdanningsprogram til studenter som søker en karriere innen entreprenørskap og kommersialisering av teknologi. 
# Bidra til kommersialiseringen av ideer fra teknologimiljøet ved NTNU og andre innovasjonsmiljøer.

Det uoffisiell slagordet til studie er "Ikke fordi det er enkelt". Linjeforeningen til studiet er Solan Linjeforening.

Studiet gir sivilingeniørgrad fra Institutt for industriell økonomi og teknologiledelse for studenter med teknologibakgrunn, Master of Science for studenter med realfaglig bakgrunn og Master of Entrepreneurship for studenter med samfunnsvitenskapelig eller humanistisk bakgrunn. 

Noen kjente kommersialiseringsprosjekt fra Entreprenørskolen er Prampack, Verdande Technologies, Stereo Skis og Windflip.

## Referanser
Norgesmesterskapet i tennis

**Norgesmesterskapet i [[tennis]]** har blitt arrangert av Norges Tennis- og Padelforbund (tidligere Norges Tennisforbund) hvert år siden 1910, bortsett fra under andre verdenskrig.
NM ble i begynnelsen spilt bare utendørs. Siden 1927 har det blitt arrangert NM både uten- og innendørs i single, double og mixed for junior og senior. 
	
Tildeling av arrangør til norgesmesterskapene gjøres på forbundstinget til Norges Tennis- og Padelforbund. NM for senior spilles utendørs på nasjonalanlegget i Frognerparken i månedsskiftet juni/juli og innendørs i ulike haller i desember. Fra og med 2025 vil klubbene ta over vertskapet for Norgesmesterskapene utendørs. 

Vinneren av kongepokalen for hhv. menn og kvinner har alltid vært vinneren av single utendørs, 
med unntak av 1918 (ekstra kongepokal utdelt til vinneren av double menn) og 1940 (ingen kongepokaler utdelt).

## NM-vinnere utendørs

## NM-vinnere innendørs
Fra og med 1999 heter NM innendørs Norwegian Open, og er dermed også åpent for utlendinger. Fra og med 1999 har mixed double ikke vært en NM-øvelse innendørs.

## Kilder
*  
* Norges Tennisforbund: Tournaments
Badminton under Sommer-OL 2012 – Singel kvinner

**Kvinnenes singelturnering i badminton** under Sommer-OL 2012 fant sted 28. juli til 4. august på Wembley Arena. Trekningen ble utført den 23. juli. 46 utøvere fra 42 nasjoner deltok.

Finalen stod mellom den store stjernen Wang Yihan og det nye stjerneskuddet Li Xuerui, begge fra Kina. Li vant finalen 2-1 i sett og ble dermed olympisk mester i sitt første OL.

## Format
Turneringen begynner med innledende kamper: utøverne splittes opp i grupper og spiller mot de andre utøverne i sine egne grupper. De 16 gruppevinnerne kvalifiserer seg til neste del av turneringen, som er standard knockout-format.

## Seedet

#
#
#
#
#
#
#
#


 
 
 
 
 
 
 
 


## Resultater
### Sluttspill

### Gruppespill
#### Gruppe A

#### Gruppe B

#### Gruppe C

#### Gruppe D

#### Gruppe E

#### Gruppe F

#### Gruppe G

#### Gruppe H

#### Gruppe I

#### Gruppe J

#### Gruppe K

#### Gruppe L

#### Gruppe M

#### Gruppe N

#### Gruppe O

#### Gruppe P

## Referanser
Den gamla jukeboxen

**«Den gamla jukeboxen»** er en svensk sang, skrevet av Lasse Lindbom. Den ble fremført av gruppen Landslaget i den svenske *[[Melodifestivalen 1975]]*, hvor bidraget endte på en syvendeplass. «Den gamla jukeboxen» ble utgitt på singlen EMI 4E&nbsp;006-35176 samme år. B-siden var «Kom aldrig mer igen».

«Den gamla jukeboxen» ble også utgitt på *[[Den gamla jukeboxen (musikkalbum)|albumet med samme navn]]*.

Sangen ble en suksess på Svensktoppen, hvor den lå i elleve uker i perioden 20. april-29. juni 1975.

Samma år spilte Bingos inn en coverversjon av sangen. Den ble utgitt på albumet *[[Svenska festivalmelodierna -75 m]]*.

## Norsk versjon
Rolf Løken har skrevet en norsk tekst. På norsk heter den «Den gamle jukeboxen».

### Innspilling
*Nemesis. Utgitt på singlen EMI 7E&nbsp;006-37602 i 1975.

## Referanser
China National Offshore Oil Corporation

**China National Offshore Oil Corporation** (**CNOOC Group**; kinesisk: 中国海洋石油总公司, pinyin: *Zhōngguó Háiyáng Shíyóu Zǒnggōngsī*) er et statlig eid kinesisk oljeselskap grunnlagt i 1982. Selskapet har 6 forretningsområder: oppstrømsvirksomhet, mid- og nedstrømsvirksomhet, tekniske tjenester, finansielle tjenester samt alternativ energi. Hovedkontoret ligger i Beijing og selskapet hadde  ansatte per 2011.

## Virksomhet i Norge
CNOOC har ingen aktiv virksomhet i Norge. Men selskapet kjøpte i 2012 opp det kanadiske oljeselskapet Nexen som hadde et norsk datterselskap som var aktiv på norsk sokkel fram til 2011. Nexen hadde ennå i 2012 lisensandeler på norsk sokkel.

## Referanser


## Eksterne lenker
*
John Dramani Mahama

**John Dramani Mahama** (født 1958) er en politiker fra Ghana som har vært Ghanas president siden 7. januar 2025. Han var også president fra 2012 til 2017, og han var visepresident fra 2009 til 2012. 24. juli 2012 tiltrådte han som president som følge av at forgjengeren, president John Atta Mills', døde. Mahama er kommunikasjonsekspert, historiker og forfatter. Han var parlamentsmedlem fra 1997 til 2009. Mahama var også kommunikasjonsminister fra 1998 til 2001.

## Referanser


## Eksterne lenker
*
I en sprukken rønne nedi Vika

**«I en sprukken rønne nedi Vika»** er en vise laget av Bias Bernhoft og Thoralf Borg til en Oslo-revy på 1930-tallet.  Sangen ble innspilt av Kalle Fürst akkompagnert av Akres trio i februar 1936.

Sangen omhandler det gamle Vika i Oslo – fra Pipervika og opp til Stortingsgaten. Her lå gamle Cirkus Verdensteater og Tivoli, og idag ligger blant annet Oslo rådhus her.

## Innspillinger
*Kalle Fürst m/Akres trio. Innspilt i Oslo. Utgitt på 78-platen Columbia GN&nbsp;225.
*Gunnar Engedahl og Erling Stordahl m/Frank Cooks orkester. Innspilt i Oslo 1. februar 1962. Utgitt på singlen Odeon 45ND&nbsp;7418.
*Helge Borglund, utgitt på *[[Frem fra Glemselen kap.18]]*.
*Lars Lillo-Stenberg, Universal Distribution (2000)

## Referanser
Ningbo Lishe internasjonale lufthavn

**Ningbo Lishe internasjonale lufthavn** (, pinyin: *Níngbō Lìshè Guójì Jīchǎng*) (NGB / ZSNB) er hovedflyplass for Ningbo, en storby i provinsen Zhejiang i Folkerepublikken Kina.

Byggingen av 1985 ble vedtatt av den kinesiske regjering i 1985, og den ble åpnet i 1990. I juli 1992 begynte man med internasjonale flyvninger, til Macao med videre codeshare direkte til Taipei og Kaohsiung. 

## Eksterne lenker
* Ningbo Airport Official Website
* Ningbo Flight Schedules in English
Valiant Petroleum

**Valiant Petroleum plc** er et britisk oljeselskap med virksomhet på britisk, norsk og færøysk sokkel.  Selskapet hadde i 2011 56 ansatte fordelt på kontorer i Norge og Storbritannia, og hadde en daglig produksjon på  oljeekvivalenter.. Hovedkontoret ligger i Woking i Storbritannia.

## Virksomhet i Norge
Valiant kom inn på norsk sokkel gjennom kjøpet av Sagex Petroleum i  2011 for 64 millioner kroner. Gjennom dette kjøpet overtok Valiant eierandeler i 4 letelisenser i Barentshavet og 1 letelisens i Norskehavet.  I november 2011 ble PL518 «Zapffe»-prospektet i Barentshavet boret, men viste seg å være tørr. I mars 2012 kjøpte selskapet andeler i 13 lisenser fra Rocksource for 60 millioner kroner pluss 200 millioner kroner i leteutgifter. 
Valiant har kontor i Oslo og daglig leder er Terje Hagevang.

## Referanser


## Eksterne lenker
* Valiants hjemmeside
The Place Beyond the Pines

***The Place Beyond the Pines*** er en amerikansk dramafilm fra 2012. Filmen er regissert av Derek Cianfranco, og har Ryan Gosling og Bradley Cooper i hovedrollene.

## Handling
Luke (Ryan Gosling) er en motorsykkelstuntmann som vurderer å begå en kriminell handling for å makte å forsørge kona og sønnen. Han møter imidlertid på en hindring da Avery Cross (Bradley Cooper), en tidligere politimann som nå er politiker, oppdager hva han er i ferd med å gjøre.

## Rolleliste
* Ryan Gosling i rollen som Luke
* Bradley Cooper i rollen som Avery Cross
* Rose Byrne i rollen som Jennifer
* Eva Mendes i rollen som Romina
* Ray Liotta i rollen som Deluca
* Dane DeHaan i rollen som Jason
* Ben Mendelsohn i rollen som Robin Van Der Zee
* Bruce Greenwood i rollen som Bill Killcullen
* Harris Yulin i rollen som Al
* Mahershalalhashbaz Ali i rollen som Kofi

## Trivia
* Greta Gerwig var castet i rollen som Rose Byrne til slutt fikk, men måtte trekke seg grunnet andre prosjekter. Mary Elizabeth Winstead og Ginnifer Goodwin gjorde audition for rollen.

## Eksterne lenker
* 
*
Romela Begaj

**Romela Begaj** (født 2. november 1986 i Tirana) er en albansk vektløfter. Hun har vunnet sølvmedaljer i europamesterskapene i 2008, 2010 og 2012 og bronsemedalje 2009. Begaj deltok i Sommer-OL 2008 og kom på sjetteplass i sin klasse. 

I sommerlekene i London i 2012 konkurrerer hun i vektløftingsklassen 58 kg. Begaj var sitt lands flaggbærer under åpningsseremonien for OL i London.

## Referanser


## Eksterne lenker
* 

* Begaj, Romela,  International Weightlifting Federtions database hos *infostrada sports group*
Antónia Moreira

**Antónia Moreira de Fatima** (født 26. april 1982 i Luanda) er an angolansk judoka.

Moreira deltok i Sommer-OL 2004 i Aten. I sommerlekene i London i 2012 skal hun delta i kvinnenes judo – 70 kg. Moreira var sitt lands flaggbærer under åpningsseremonien for OL i London.

## Referanser


## Eksterne lenker
* 
* Antónia Moreira De Fatima (ANG), fra JudoInside.com
Ane Hansen

**Ane Hansen** er en grønlandsk politiker for partiet Inuit Ataqatigiit. Hun var fiskeri-, fangst- og jordbruksminister i Kuupik Kleists regjering 2009-13. Tidligere har hun blant annet vært borgermester i Aasiaat 1997–2001 og landstingsmedlem siden 2002.

## Referanser
Joan Tomàs

**Joan Tomàs Roca** (født 17. februar 1951 i Andorra la Vella) er en andorransk sportsskytter. Han har deltatt i Sommer-OL i Montréal i 1976, Moskva i 1980, Los Angeles i 1984 og Sydney i 2000. I lekene i London i 2012 deltok han i olympisk trap, der han ble nr 33. Tomàs var sitt lands flaggbærer under åpningsseremonien for OL i London, noe han også var under Sommer-OL 1984 i Los Angeles.

Joans yngre bror, Esteve Tomàs, deltok i alpint i Vinter-OL 1976.

## Referanser


## Eksterne lenker
* 

* Profil på London2012.com
* Profil på BBC Sport Olympics 2012
* Profil på Sports.Yahoo.com under Sommer-OL 2012
* Profil på www.NBColympics.com
Luciana Aymar

**Luciana Paula Aymar** (født 10. august 1977 i Rosario) er en tidligere  argentinsk landhockeyspiller. Hun er åtte ganger kåret til verdens beste kvinnelige landhockeyutøver av Det internasjonale hockeyforbundet.

Med det argentinske landslaget har Aymar vunnet verdenscupen i 2002 og 2010, sølvmedalje i Sommer-OL 2000 i Sydney og Sommer-OL 2012 i London, bronsemedaljer i Sommer-OL 2004 i Aten og Sommer-OL 2008 i Beijing, gullmedalje i De panamerikanske leker 1999, De panamerikanske leker 2003 og De panamerikanske leker 2007 og sølvmedalje i De panamerikanske leker 2011. Seks ganger har Aymar og landslaget vunnet gullmedalje i Det Internasjonale Hockeyforbundets Trofékonkurranse.

Aymar deltok i landhockeykonkurransen under de olympiske sommerlekene i 2012. Hun var sitt lands flaggbærer under åpningsseremonien for OL i London.
## OL-medaljer
*  2000  Sydney - Sølv i landhockey, kvinner -  Argentina
*  2012  London - Sølv i landhockey, kvinner -  Argentina
*  2004  Athen - Bronse i landhockey, kvinner -  Argentina
*  2008  Beijing - Bronse i landhockey, kvinner -  Argentina

## Referanser


## Eksterne lenker
*
John Francis Daley

**John Francis Daley** (født 20. juli 1985 i Wheeling, Illinois) er en amerikansk skuespiller og manusforfatter.

## Biografi
Daley fikk sitt gjennombrudd allerede i sitt aller første prosjekt som skuespiller i kultserien *[[Freaks and Geeks]]*, som fullførte 18 episoder, men ble kansellert etter tolv. I ettertid spilte han en gjesterolle i TV-seriene *[[Boston Public]]*, *[[Spin City]]* og *[[Judging Amy]]*, samt en birolle i filmen *[[Waiting... (film)|Waiting]]* (2005). I 2007 fikk han en av hovedrollene i TV-serien *[[Bones]]*, som Dr. Lance Sweets, en serie som sluttet på sin tolvte sesong i mars 2017.

Daley var med på å skrive manus til *[[Horrible Bosses]]* (2011), en film han også spilte en rolle i. Han var også med på manusskrivingen i *[[The Incredible Burt Wonderstone]]*, en film som kom i 2013.

## Filmografi
### Filmer
* *[[Allerd Fishbein's in Love]]* (2000) - Allerd Fishbein
* *[[View from the Top]]* (2003) - Rodney
* *[[Waiting... (film)|Waiting...]]* (2005) - Mitch
* *[['77 (film)|'77]]* (2007) - Pat
* *[[Burying the Ex]]* (2008) - Zak
* *[[Horrible Bosses]]* (2011) - Carter
* *[[Rapture-Palooza]]* (2012) - Ben House

### TV-filmer
* *[[The Kennedys (TV-film)|The Kennedys]]* (2001) - Anthony
* *[[The Call (TV-film)|The Call]]* (2007) - Tom

### Rett-til-DVD-filmer
* *[[Clark and Michael]]* (2006) - Tom

### Fjernsyn
* *[[Freaks and Geeks]]* (18 episoder, 1999–2000) - Sam Weir
* *[[Boston Public]]* (5 episoder, 2000–2001) - Anthony Ward
* *[[The Geena Davis Show]]* (22 episoder, 2000–2001) - Carter Ryan
* *[[The Ellen Show]]* (1 episode, 2001) - Erik
* *[[Spin City]]* (1 episode, 2002) - Spencer
* *[[Regular Joe (TV-serie)|Regular Joe]]* (5 episoder, 2003) - Grant Binder
* *[[Judging Amy]]* (1 episode, 2004) - Jace Crosby
* *[[Kitchen Confidential (TV-serie)|Kitchen Confidential]]* (13 episoder, 2005) - Jim
* *[[Stacked]]* (1 episode, 2006) - Kevin
* *[[Bones]]* (92 episoder, 2007–2014) - Dr. Lance Sweets
* *[[The Finder (TV-serie fra USA)|The Finder]]* (1 episode 2012) - Dr. Lance Sweets

### Manusforfatter
* *[[Bones]]* (1 episode, 2011)
* *[[Horrible Bosses]]* (2011)
* *[[The Incredible Burt Wonderstone]]* (2013)

## Eksterne lenker
*
Fredrik Karlström

**Fredrik Karlström** (født 18. mai 1973) er en ålandsk politiker og medlem av Ålands lagting. Siden 22. november 2011 er han næringsminister i Ålands landskapsregering.

Karlström sitter i Ålands lagting for Obunden Samling (ObS). Han ble innvalgt første gang som vara for Olof Salmén, men fikk sitt eget mandat 2003–2007 og ble gjenvalgt 2007. Han er også medlem i Ålands delegasjon til Nordisk råd. I Obunden samling har han kjempet mot korrupsjon, avskaffelse av TV-licensen og for småbedrifter. 

Karlström eier radiostasjonen Steel FM og blikkenslagervirksomheten Klintens Plåt og er en av initiativtakerne til SushiBussen på Åland.

## Kilder
* Nya åland: Lagtingsman rasar mot snedvriden konkurrens
* Tidningen Åland: Ålänningar trotsar flygkaoset

## Eksterne lenker
* Fredrik Karlströms blogg
* Fredrik Karlström på Norden.org
* Fredrik Karlström på Lagtinget
Åsnes kirke holdeplass

**Åsnes kirke** er en nedlagt holdeplass på Solørbanen i Innlandet. Holdeplassen, som er like nord for Flisa i Åsnes, åpnet i 1929, mistet persontrafikken i 1986 og ble endelig nedlagt 27. mai 1990.

Det har ikke vært noen stasjonsbygning ved denne holdeplassen. Plattformen er fjernet, og i dag er det ikke synlige spor etter holdeplassen.

## Referanser


## Kilder
* 
* Norsk jernbaneklubb